|  |  |
| --- | --- |
|  | PRITARTA  Joniškio rajono savivaldybės  administracijos direktoriaus  2020 m. d. įsakymu Nr. A- |
|  | PATVIRTINTA  Joniškio Algimanto Raudonikio  meno mokyklos direktoriaus  2020 m. d. įsakymu Nr. V- |

**JONIŠKIO ALGIMANTO RAUDONIKIO MENO MOKYKLOS**

**2020–2022 M. STRATEGINIS VEIKLOS PLANAS**

**I. ĮVADAS**

Joniškio Algimanto Raudonikio meno mokyklos (toliau – Mokykla) 2020-2022 m. strateginio plano tikslas (toliau – plano) – užtikrinti efektyvų Mokyklos darbą, gerinti ugdymo ir mokymosi kokybę, telkti mokyklos bendruomenę sprendžiant aktualias ugdymo problemas, numatyti mokyklos veiklos prioritetus ir pokyčius 2020-2022 m. laikotarpiui.

Planas parengtas vadovaujantis pagrindiniais švietimą reglamentuojančiais dokumentais: Valstybės pažangos strategija „Lietuvos pažangos strategija „Lietuva 2030“, Lietuvos Respublikos Švietimo įstatymu, Valstybinės švietimo strategijos 2013-2022 metų nuostatomis, Lietuvos Respublikos vyriausybės Neformaliojo vaikų švietimo koncepcija, kitais Lietuvos Respublikos švietimo ir mokslo ministro įsakymais patvirtintais dokumentais, teisės aktais, Joniškio rajono savivaldybės 2019-2021 m. strateginiu veiklos planu, mokyklos nuostatais, mokyklos bendruomenės narių pasiūlymais.

Plano projektą parengė Joniškio Algimanto Raudonikio meno mokyklos direktoriaus 2019 m. gruodžio 2 d. įsakymu Nr. V-134 patvirtinta plano projekto rengimo darbo grupė.

**II. BENDROSIOS NUOSTATOS**

1965 m. Joniškio 2-osios vid. mokyklos patalpose įsikūrė Vaikų muzikos mokykla. Nuo 1991m. mokykla persikėlė į buvusį Rajono Komunistų partijos komiteto pastatą, Vilniaus g. Nr.14. 1988 m. atidaromas Dailės skyrius, 1989 m. muzikos mokyklos filialas Žagarėje, 1993 m. Choreografijos skyrius. Nuo 1995 m. buvusi Vaikų muzikos mokykla pavadinta Joniškio meno mokykla. 2003 m. atidarytas Joniškio meno mokyklos Žagarės filialo Dailės skyrius. 2012 m. atidarytas Joniškio meno mokyklos Žagarės filialo Lėlių teatro skyrius. 2012 m. Joniškio meno mokyklai suteiktas kraštiečio, kompozitoriaus, Joniškio miesto garbės piliečio Algimanto Raudonikio vardas. 2015 m. atidarytas Joniškio Algimanto Raudonikio meno mokyklos atviras jaunimo centras. Nuo 2001 m. mokyklai vadovauja direktorius Vitolis Žukas.

Mokyklos steigėjas – Joniškio rajono savivaldybė. Mokyklos veiklą koordinuoja Joniškio rajono savivaldybės administracijos Švietimo, kultūros ir sporto skyrius. Mokykla yra formalųjį švietimą papildanti ugdymo įstaiga. Vadovaujantis ŠMM rekomendacijomis „Dėl meninio formalųjį švietimą papildančio ugdymo programų rengimo ir įgyvendinimo patvirtinimo“ nuostatomis ir mokykloje patvirtintu ugdymo planu, vykdomos formalųjį švietimą papildančios pradinio ir pagrindinio muzikos, choreografijos, dailės ugdymo ir teatro (su lėlėmis) programos ir neformaliojo ugdymo programos: ankstyvojo meninio ugdymo, išplėstinio meninio ugdymo, mėgėjų meninio ugdymo programos. Mokiniams, baigusiems formalųjį švietimą papildančio pradinio ir pagrindinio ugdymo programas, išduodamas Švietimo ir mokslo ministerijos nustatytos formos neformaliojo vaikų švietimo pažymėjimas.

Mokinių skaičius mokykloje:

|  |  |  |  |  |  |  |
| --- | --- | --- | --- | --- | --- | --- |
|  | 2017-01-01 | 2017-10-01 | 2018-01-01 | 2018-10-01 | 2019-01-01 | 2019-10-01 |
| ***Bendras mokinių skaičius***  Iš jų : | **351** | **384** | **400** | **410** | **404** | **402** |
| Muzikos skyriuje | 138 | 155 | 155 | 149 | 148 | 158 |
| Ankstyvasis muzikinis ugdymas | 22 | 8 | 9 | 16 | 9 | 6 |
| Choreografijos skyriuje | 14 | 12 | 12 | 20 | 18 | 31 |
| Ankstyvasis Choreografijos ugdymas | 45 | 40 | 67 | 57 | 54 | 49 |
| Dailės skyriuje | 70 | 71 | 67 | 78 | 78 | 83 |
| Ankstyvasis dailės ugdymas | 29 | 45 | 56 | 60 | 64 | 44 |
| Žagarės filiale Dailės skyriuje | 22 | 19 | 19 | 21 | 20 | 26 |
| Žagarės filiale Ankstyvasis dailės ugdymas | - | 7 | 7 | - | - | - |
| Žagarės filiale Muzikos skyriuje | 34 | 38 | 37 | 43 | 43 | 36 |
| Žagarės filiale  Ankstyvasis muzikinis ugdymas | - | - | - | - | - | 4 |
| Žagarės filiale Teatro skyriuje | 8 | 9 | 7 | 6 | 6 | 5 |
| Žagarės filiale Ankstyvasis teatro ugdymas | - | 7 | 7 | - | - | - |

**III. IŠORINĖ ANALIZĖ**

**Politiniai veiksniai.** Mokykla savo veiklą grindžia Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Joniškio rajono savivaldybės tarybos sprendimais, Joniškio rajono savivaldybės administracijos direktoriaus įsakymais, mokyklos nuostatais ir kitais teisės aktais.

Mokykla, planuodama ir vykdydama veiklą, vadovaujasi Valstybine švietimo 2013–2022 m. strategija, Joniškio rajono savivaldybės 2019–2021 m. strateginiu veiklos planu.

**Ekonominiai veiksniai.** Mokykla – Joniškio rajono savivaldybės biudžetinė įstaiga. Mokyklos lėšas sudaro savivaldybės biudžeto lėšos, specialiųjų programų lėšos, mokesčio už mokslą lėšos, mokinio krepšelio lėšos formalųjį švietimą papildančiam ugdymui finansuoti, gyventojų pajamų mokesčio parama (2 proc.).

**Socialiniai veiksniai.** Sudėtinga šalies socialinė ir ekonominė būklė sąlygoja visuomenės kultūrinių, dvasinių ir ypač dorovinių vertybių nuosmukį. Nuo to labai priklauso ir socialinė vaikų ir jaunimo situacija. Meno mokyklos atlieka prevencines funkcijas socialiai žalingų įpročių atžvilgiu: patyčių, nusikalstomos veikos, priklausomybių kt.

Mokyklos veiklai įtaką daro nepalanki demografinė padėtis rajone. Dėl mažėjančio gyventojų skaičiaus ir emigracijos, mažėja ir mokyklinio amžiaus vaikų skaičius. Taip pat pastebimas mažesnis tėvų domėjimasis mokyklos veikla.

Plečiantis mokymosi visą gyvenimą idėjoms, atsiranda daugiau vyresnio amžiaus mokinių, kurie norėtų tobulinti savo menines kompetencijas ir mokytis pagal mėgėjų meninio ugdymo programas.

**Technologiniai veiksniai.** Informacinės ir komunikacinės technologijos ir jų panaudojimas – ugdymo modernizavimo sėkmės garantas. IKT naudojama dokumentų ir duomenų bazių tvarkymui, palaikomas ryšys su mokyklos bendruomenės nariais, socialiniais partneriais bei įvairiomis institucijomis. Dalis mokytojų veiksmingai jas panaudoja įvairių renginių, pamokų metu. Joniškio Algimanto Raudonikio meno mokykloje įrengta muzikos – dailės istorijos klasė. Mokykloje yra 28 kompiuteriai, 3 vaizdo projektoriai. Ši įranga naudojama renginių, mokytojų posėdžių, seminarų metu. Informacijos ir komunikacijos technologijos turi padėti mokiniui tenkinti ugdymo poreikius ir gauti norimas žinias. Informacinis raštingumas tampa neatsiejama kiekvieno piliečio lavinimo dalimi. Svarbu šiuolaikinės informacines technologijas paversti efektyvia priemone, sudarant galimybes visiems įgyti deramą informacinį raštingumą.

**IV. VIDINĖ ANALIZĖ**

**Teisinė bazė.**

Mokykla savo veiklą organizuoja vadovaudamasi Lietuvos Respublikos įstatymais, LR Švietimo įstatymu, Neformaliojo vaikų švietimo koncepcija, Joniškio rajono savivaldybės tarybos sprendimais, mero potvarkiais, administracijos direktoriaus įsakymais, mokyklos nuostatais ir kt. teisės aktais.

**Organizacinė struktūra.**

Mokyklos administraciją sudaro: direktorius, direktoriaus pavaduotojas ugdymui, direktoriaus pavaduotojas užklasinei veiklai, vyr. buhalterė, sekretorė.

Mokykloje veikia šios savivaldos institucijos: Mokyklos taryba, Mokytojų taryba, metodiniai būreliai.

**Žmogiškieji ištekliai.**

Mokykloje dirba 13 nepedagoginių darbuotojų ir 30 pedagogų, iš jų: 1 mokytojas ekspertas, 6 mokytojai metodininkai, 19 vyresnieji mokytojai, 4 mokytojai. Neatestuotų mokytojų nėra. Aukštąjį išsilavinimą turi 23 pedagogai, aukštesnįjį išsilavinimą – 7 pedagogai.

Mokytojų pedagoginio darbo stažo vidurkis – 26 metai, amžiaus vidurkis – 51 metai.

Mokyklos direktorius ir direktoriaus pavaduotojas ugdymui turi III vadybinę kategoriją.

**Finansiniai ir materialiniai ištekliai.**

Pagrindiniai Joniškio Algimanto Raudonikio meno mokyklos lėšų šaltiniai:

Mokinio krepšelio lėšos neformaliam švietimui.

Savivaldybės biudžeto lėšos.

Labdaros, rėmėjų lėšos.

Mokesčio už mokslą lėšos.

Pajamos iš nepagrindinės veiklos (muzikos instrumentų nuoma, salės nuoma ir kt.)

**Planavimo sistema**

Planavimo struktūrą sudaro: mokyklos strateginis veiklos planas, metinis veiklos planas, mokyklos ugdymo planas, ugdymo turinio planai ir programos, metodinių skyrių planai, mokytojų atestacijos perspektyvinė programa, Mokyklos tarybos planai. Planams sukurti sudaromos darbo grupės (ugdymo planui, strateginiam planui, metinės veiklos planui), o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Planai ir programos derinami, siekiama dermės tarp įvairių planų tikslų ir uždavinių.

**Apskaitos sistema.**

Apskaita vedama pagal biudžetinių įstaigų buhalterinės apskaitos organizavimo taisykles, patvirtintas LR Finansų ministro įsakymu. Apskaitą vykdo mokyklos vyriausiasis buhalteris. Mokykla naudoja kompiuterizuotą buhalterinės apskaitos vedimą su tinkama kompiuterine programa „ LABBIS“.

**Ryšių sistema.**

Mokykla, siekdama užtikrinti efektyvią mokyklos veiklos viešinimo sistemą, platina informaciją socialiniuose tinkluose, mokyklos interneto svetainėje [www.raudonikis.lt](http://www.raudonikis.lt), mokyklos informaciniuose stenduose, spaudoje.

Mokykloje yra 28 kompiuteriai, kurie turi internetinį ryšį.

**Įsivertinimo ir kontrolės sistema**

Mokyklos veiklą vertina direktorius, pavaduotojai, bei metodinių būrelių pirmininkai stebėdami pamokas, dalyvaudami akademiniuose atsiskaitymuose, perklausose, peržiūrose, egzaminuose, koncertuose.

**V. MOKYKLOS SITUACIJOS (SSGG) ANALIZĖ**

|  |  |  |  |
| --- | --- | --- | --- |
|  | **Stiprybės** |  | **Silpnybės** |
| 1.  2.  3.  4.  5.  6. | Mokykloje dirba kompetentingų mokytojų kolektyvas.  Puikūs ugdytinių pasiekimai respublikiniuose, tarptautiniuose konkursuose, festivaliuose, parodose.  Mokykla miesto centre.  Platus meninės veiklos pasirinkimo spektras, mokoma 4 menų (muzika, dailė, choreografija, teatras (su lėlėmis)).  Sudaromos sąlygos mokytis įvairaus amžiaus vaikams.  Suaugusiųjų mokymas. | 1.  2.  3.  4.  5.  6.  7.  8.  9. | Nepakankama valstybės ir savivaldybės politikos įgyvendinimo dermė.  Dalies mokytojų motyvacijos stoka.  Nepakankamas dėmesys iniciatyvių ir pasiekusių puikių rezultatų mokytojų ir mokinių skatinimui.  Stokojama mokinių mokymosi motyvacijos.  Trūksta projektų rengimo patirties.  Nepakankamas IKT naudojimas pamokose.  Nepakankamas tėvų ir mokyklos bendradarbiavimas.  Nėra bendradarbiavimo tarp skyrių.  Senas Žagarės filialo mokyklos pastatas, reikalaujantis renovacijos. |
|  | **Galimybės** |  | **Grėsmės** |
| 1.  2.  3.  4.  5.  6.  7.  8. | Moksleivių motyvacijos skatinimas.  Ugdymo turinio individualizavimas ir diferencijavimas .  Moksleivių agitavimas ir skatinimas dalyvauti meninės raiškos kolektyvuose.  Bendradarbiavimo su tėvais ir socialiniais partneriais plėtojimas ir kryptingas bendrų tikslų siekimas.  Projektinės veiklos teikiamų galimybių išnaudojimas.  Papildomų lėšų pritraukimas.  Geresnio mikroklimato siekimas. | 1.  2.  3.  4.  5.  6. | Valstybės vykdoma ugdymo turinio finansavimo politika neužtikrina mokymosi aplinkos vystymo.  Demografinė situacija, migracija.  Vis didėjantys mokinių mokymosi krūviai bendrojo ugdymo mokyklose gali turėti įtakos mokinių skaičiaus mažėjimui.  Mažėjantis atskirų specialybių populiarumas.  Konkurencija tarp popamokinę veiklą vykdančių institucijų. Didelė kitų veiklų pasiūla rajone (būreliai, laisvieji mokytojai).  Senstantis pedagogų kolektyvas. |

**VI. MOKYKLOS STRATEGIA**

**Vizija.** Menas mumyse – menas pasaulyje!

**Misija.** Teikti kryptingą meninį ugdymą, atskleisti mokinio gabumus ir formuoti praktinius įgūdžius. Ugdyti savo krašto pilietį, tautinės kultūros papročių ir tradicijų puoselėtoją ir tęsėją.

Atsižvelgiant į vidaus ir išorės aplinkos veiksnius bei mokyklos stiprybes, silpnybes, galimybes ir grėsmes, 2020-2022 m. svarbu:

Perteikiant skirtingo turinio ir apimties meninio ugdymo programas, kūrybiškai taikyti šiuolaikiškų ugdymo metodų įvairovę ugdymo procese.

Siekiant mokytojo, kaip kūrybiškumo skatintojo ugdymo procese vaidmens stiprinimo, didinti kryptingos ir tikslingos mokytojų kvalifikacijos tobulinimo galimybes.

Atrasti naujų, patrauklių mokyklos reprezentavimo, informacijos sklaidos formų.

Įgyvendinant Mokyklos strateginio plano tikslus ir uždavinius, dalinantis idėjomis ir patirtimi, telkti mokinių, mokytojų ir tėvų bendruomenę, mokyklos socialinius partnerius bendrai kūrybinei partnerystei.

Ieškoti papildomų finansavimo šaltinių.

|  |  |  |  |  |
| --- | --- | --- | --- | --- |
| 1. **UGDYMO(SI) KOKYBĖS TOBULINIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| Tobulinti ir aktualizuoti ugdymo turinį, orientuojantis į mokinių poreikius. | Turimų programų analizė, naujausių metodikų taikymas, programų pritaikymas ugdytiniams pagal jų gebėjimus ir poreikius. | Kasmet | Direktoriaus pavaduotojas ugdymui, dalykų mokytojai | Ugdymo proceso kokybės gerėjimas, mokinių motyvacija. |
| Skatinti naujų meninių kolektyvų kūrimąsi ir plėtoti jau esančių veiklą. | Tobulinamos meninių kolektyvų programos. Plėtojami ansamblinio ir kolektyvinio muzikavimo, sceninės kultūros, meninės saviraiškos įgūdžiai. | Kasmet | Direktorius, direktoriaus pavaduotojas ugdymui, direktoriaus pavaduotojas užklasinei veiklai, dalykų mokytojai | Didės ugdytinių mokymosi motyvacija, aktyvės koncertinė veikla, stiprės bendravimo kompetencija. |
| Tobulinti mokinių skatinimo sistemą. | Organizuojamos netradicinio ugdymo dienos, kuriama mokymosi pažangą skatinanti ugdymo(si) aplinka. | 2020-2022 | Direktorius, direktoriaus pavaduotojas ugdymui, direktoriaus pavaduotojas užklasinei veiklai, Mokyklos taryba | Mokiniai supras mokymosi sėkmės vertę, padidės mokinių pasitikėjimas savimi, bus skatinama mokinių saviraiška. |
| Taikyti įvairesnes bendravimo ir bendradarbiavimo su tėvais formas. | Tėvai įtraukiami į mokyklos veiklos planavimą, organizavimą ir įgyvendinimą. | Kasmet | Direktorius, direktoriaus pavaduotojas ugdymui, direktoriaus pavaduotojas užklasinei veiklai, Mokyklos taryba | Gerės ugdymo proceso organizavimas, ugdymo proceso kokybė, glaudus bendruomenės narių bendradarbiavimas gerins mokyklos mikroklimatą. |
| 1. **PEDAGOGINĖS KOMPETENCIJOS IR DALYKINĖS KVALIFIKACIJOS TOBULINIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| Plėtoti mokytojų kompetencijas. | Sudaryti sąlygas ir skatinti dalyvauti pedagoginių inovacijų ir IKT panaudojimo meninio ugdymo procese mokymuose, įgytas žinias bei gebėjimus pritaikyti kasdieniniame savo darbe. | 2020-2022 | Direktorius, direktoriaus pavaduotojas ugdymui | Augs mokytojų dalykinė kompetencija, gerės ugdymo proceso kokybė, pamokos taps įdomesnės, patrauklesnės, didės mokinių mokymosi motyvacija. |
| Išryškinti mokytojų metodininkų bei ekspertų veiklą, vystyti gerosios  darbo patirties sklaidą. | Inicijuoti šiuos mokytojus vesti atviras pamokas, skaityti metodinius pranešimus, rengti autorines ugdymo programas bei dalykinius seminarus, pristatyti savo sukurtas mokymo priemones bei didaktines medžiagas. | Kasmet | Direktorius, direktoriaus pavaduotojas ugdymui | Augs mokytojų dalykinė kompetencija, gerės ugdymo proceso kokybė. |
| Skatinti mokyklos metodinių būrelių veiklą, bendradarbiavimą su kitų rajonų panašaus profilio mokyklų metodiniais skyriais | Aktyvinti skyrių metodinių grupių veiklą, įtraukiant mokytojus į metodinių renginių organizavimą bei dalyvavimą juose, bendradarbiauti ir keistis dalykine patirtimi su kitų mokyklų pedagogais. | Kasmet | Direktoriaus pavaduotojas ugdymui, metodinių būrelių pirmininkai | Gerės ir plėsis mokyklos metodinių būrelių veikla. |
| 1. **MENINĖS ŠVIETĖJIŠKOS VEIKLOS PLĖTOJIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| Tobulinti meninę – koncertinę veiklą. | Plėsti koncertinį repertuarą, skatinti mokytojus rengti daugiau renginių, projektų. | Kasmet | Direktoriaus pavaduotojas užklasinei veiklai, dalykų mokytojai | Bus tenkinami mokinių saviraiškos, miesto bendruomenės kultūriniai poreikiai, įgyjama praktinės - koncertinės patirties. |
| Skatinti mokytojus rengti moksleivius respublikiniams bei tarptautiniams konkursams, festivaliams. | Sudaryti sąlygas išvykti į konkursus, festivalius. | Kasmet | Direktorius, direktoriaus pavaduotojas ugdymui | Augs profesinis meistriškumas, gerės ugdymo kokybė, mokymosi motyvacija, plėsis mokinių meninis akiratis. |
| Plėtoti mokykloje organizuojamų renginių tęstinumą. | Organizuoti instrumentinių ansamblių konkursą „Garsų sūkury“. | Kas antri metai | Direktoriaus pavaduotojas užklasinei veiklai, fortepijono skyriaus mokytojai | Aktyvės mokyklos muzikinis kultūrinis gyvenimas, tradiciniai ir nauji renginiai tenkins moksleivių poreikį muzikuoti, įgyti naujų patirčių. Plėsis mokinių meninis akiratis, stiprės mokyklos įvaizdis. |
| Organizuoti Respublikinį liaudiškos muzikos festivalį „Graja“ | Kas antri metai | Direktoriaus pavaduotojas užklasinei veiklai, mokyklos liaudiškos muzikos kapelos vadovas |
| Organizuoti Respublikinį piešinių konkursą „Medžiai – žemės plaučiai“. | Kas antri metai | Direktoriaus pavaduotojas užklasinei veiklai, Dailės skyriaus mokytojai |
| Organizuoti Respublikinį vaikų ir moksleivių dainavimo konkursą, skirtą Algimanto Raudonikio kūrybai. | Kas antri metai | Direktoriaus pavaduotojas užklasinei veiklai |
| Organizuoti šventę „Geriausi iš geriausių“ | Kasmet | Direktorius, direktoriaus pavaduotojas ugdymui, direktoriaus pavaduotojas užklasinei veiklai |
| Organizuoti vaikų vasaros stovyklą. | Kasmet | Direktoriaus pavaduotojas užklasinei veiklai, dalyko mokytojai |
| 1. **SAUGIOS IR PATOGIOS APLINKOS KŪRIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| Gerinti mokyklos instrumentarijų, aprūpinimą metodinėmis priemonėmis. | Įsigyti kokybiškų muzikos instrumentų, kaupti mokomąją metodinę literatūrą, metodines priemones. | 2020-2022 | Direktorius, metodinių būrelių pirmininkai | Kokybiški muzikos instrumentai leis pasiekti geresnių ugdymo ir muzikavimo rezultatų, plėsis mokomasis ir koncertinis repertuaras.  Metodinių priemonių pagalba pamokos taps įvairesnės ir įdomesnės. |
| Rūpintis mokyklos veiklos istorija. | Paruošti stendą su kompozitoriaus A. Raudonikio gyvenimo nuotraukomis, reikšmingais biografijos faktais ir jo kūryba. | 2020-2022 | Direktorius, metodinių būrelių pirmininkai, dailės skyrius. | Surinkta medžiaga apie Joniškio krašto kompozitorių A. Raudonikį leis mokiniams geriau susipažinti su jo gyvenimo ir vokalinės bei instrumentinės kūrybos ypatumais. |
| Kaupti renginių foto – video medžiagos archyvą. | 2020-2022 | Direktoriaus pavaduotojas užklasinei veiklai | Gerės ugdymo proceso organizavimas, ugdymo kokybė. |
| Plėtoti informacinio ryšio sistemą. | Atnaujinti technologinę bazę. | 2020-2022 | Direktorius | Gerės mokyklos informacinis aprūpinimas. |
| Įrengti kompiuterizuotą teorijos klasę mokiniams | 2020-2022 | Direktorius |

|  |  |  |  |  |
| --- | --- | --- | --- | --- |
| 1. **ATVIRO JAUNIMO CENTRO VEIKLA** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| Vasarą organizuojamos stovyklos, mugės, sąskrydžiai. | Ieškoti lėšų renginiams. | Kasmet | Visi AJC darbuotojai | Jaunimas sužinos daugiau apie Atviro jaunimo centro veiklą, turės galimybę įsitraukti ir atsiskleisti įvairiose veiklose, gerinti socialinius įgūdžius, dirbti komandoje bei praplėsti draugų ratą. |
| Jaunimo poreikių tyrimas ir įvairių, jiems aktualių užsiėmimų pasiūla. | Sukurti jaunimo apklausą ir apibendrinti jos rezultatus. Svarbu žinoti kokių užsiėmimų jaunimas nori ir tai jiems siūlyti. | Kasmet | Visi AJC darbuotojai | Apklausų rezultatai atsispindės ilgalaikėse bei trumpalaikėse Atviro jaunimo centro veiklose. |
| Nemotyvuoto ir motyvuoto jaunimo, įvairių jaunimo grupių integracija į centro veiklas. | Įtraukti į veiklas kuo daugiau įvairesnio jaunimo | Kasmet | Visi AJC darbuotojai | Veiklos parenkamos pagal kiekvieno lankytojo poreikius, tai lemia NEET įsitraukimą. |
| Mainų, tarptautinių ir kitų projektų rengimas. | Rengti naujus projektus, ieškoti rėmėjų. | Kasmet | Visi AJC darbuotojai | Gautas papildomas finansavimas padeda efektyvinti centro veiklą. Tarptautiniai projektai leidžia susipažinti su kolegomis iš kitų šalių, pažinti kitas kultūras, plėsti akiratį, tobulinti užsienio kalbas. |
| Spręsti žmonių su negalia, vaikų, jaunimo ir vyresnio amžiaus žmonių, kuriems gresia socialinė atskirtis integraciją ir gerinti socialinių paslaugų kokybę. | Įgyvendinti LAT-LT Intereg projektą „Improvement of Quality and Accessibility  of Social Services in Mid-Baltic Region“. | 2018-2019 | Direktorius, visi AJC darbuotojai | Sukurtas bendradarbiavimo tinklas, gerinama infrastruktūra ir įranga, organizuojamos stovyklos leis teikti kokybiškesnes paslaugas socialinės atskirties ir žmonėms su negalia. |
| Bendradarbiavimas su miesto ir rajono ugdymo įstaigomis, kitomis su jaunimu dirbančiomis organizacijomis. | Reguliariai bendrauti su švietimo įstaigomis bei kitomis su jaunimu dirbančiomis organizacijomis Rengti informacinius renginius.. | Kasmet | Jaunimo darbuotojai | Bendradarbiavimas su švietimo įstaigomis, klasės valandėlės, informaciniai renginiai gali pritraukti naujų lankytojų |

**VII. PLANO STEBĖSENOS SISTEMA**

Mokyklos strateginis veiklos planas peržiūrimas ir koreguojamas ne rečiau kaip kartą per metus, pasikeitus teisės aktams. Kiekvienų mokslo metų pradžioje sudaromas naujas mokyklos metinis veiklos planas, kuris derinamas su mokyklos strateginiu planu.

Už strateginio plano vykdymo priežiūrą atsakingas mokyklos direktorius, plano koregavimą ir pataisas vykdo direktoriaus įsakymu sudaryta strateginio plano peržiūrėjimo ir patikslinimo darbo grupė, kuri pristato strateginio plano įgyvendinimo rezultatus pagal šią lentelę:

|  |  |  |
| --- | --- | --- |
| I. Tikslas: |  | |
| I. Uždavinys: |  | |
| Priemonės | Planuotas rezultatas | Pasiektas rezultatas |
| 1. |  |  |
| 2. |  |  |
| Išvados/pastabos/rekomendacijos |  | |

Po metinio strateginio plano įgyvendinimo peržiūrėjimo ir įvertinimo strateginis planas, jo tikslai, uždaviniai, įgyvendinimo priemonės gali būti keičiami arba koreguojami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos

2020 m. d. posėdžio

protokoliniu nutarimu Nr.